የኮሮና ቫይረስን ለመከላከል በወጣው የአስቸኳይ ጊዜ አዋጅ ሥር ባሉ አንዳንድ መመሪያዎች ላይ ማሻሻያ ተደረገ
አዲስ አበባ፡- የኮሮና ቫይረስን ለመከላከል በወጣው የአስቸኳይ ጊዜ አዋጅ ሥር ባሉ አንዳንድ መመሪያዎች ላይ ማሻሻያ መደረጉን የጤና ሚኒስቴር አስታወቀ።
የጤና ሚኒስትሯ ዶክተር ሊያ ታደሰ በዛሬው እለት በአስቸኳይ ጊዜ አዋጅ አፈጻጸም መመሪያዎች ላይ ማሻሻያ መደረጉን ገልጸዋል።በማሻሻያው መሰረት በተለያዩ ምክንያቶች ለሞት የሚዳረጉ ዜጎች አስፈላጊውን ጥንቃቄ በማድረግ በማህበረሰቡ የቀብር ሥነ-ሥርዓት መፈ ጸም ተፈቅዷል።
ከዚህ ቀደም የአስከሬን የላቦራቶሪ ውጤት ከመምጣቱ በፊት የቀብር ሥነ ሥርዓት መፈጸም አይቻልም የሚለውን መመሪያም መሻሻሉን ዶክተር ሊያ ተናግረ ዋል። ይሁን እንጂ በቀብር ሥፍራ ላይ ከዚህ ቀደም የተቀመጠው 50 ሰዎች ብቻ ተገኝተው ሥርዓቱን ማካሄድ አለባቸው የሚለው መመሪያው አልተሻሻለም ብለ ዋል።
 ግለሰቦች በኮሮና ቫይረስ ቢያዙ የሚያገለግሏቸው የቤተሰብ አባላትና የራሳቸው ፍላጎት ከግምት በማስገባት ተፈጻሚ እንደሚሆንም ጠቅሰዋል። የግለ ሰቦችን የአኗኗር ሁኔታ በተቀመጠው መመሪያ መሰረት አግባብ ከሆነ በቤታቸው እንዲቆዩ እንደሚደረጉም ተገልጿል።
ከውጭ የሚገቡ ሰዎች በተለይም ወደ አገር ከገቡ በኋላ ባለፉት ሦስት ቀናት ውስጥ ከመጡበት አገር ተመርምረው ነጻ መሆናቸውን የሚያሳይ መረጃ ይዘው ከመጡ ናሙና ተወስዶ በቤታቸው 14 ቀናት እንዲቆዩ የሚደረግ መሆኑን አመልክተዋል።
በሌላ በኩል ነጻ መሆናቸውን የሚያረጋገጥ ሪፖርት ይዘው ለማይመጡ መንገደኞች ናሙናቸው ተወስዶ ለሰባት ቀናት በለይቶ ማቆያ እንዲቆዩ የሚደረግ መሆኑን ዶክተር ሊያ ገልጸዋል።ይህም ከዚህ ቀደም ለ14 ቀናት የነበረውን አስገ ዳጅ የለይቶ ማቆያ ወደ ለ7 ቀናት ብቻ እንዲሆን መወሰኑን ኢዜአ ዘግቧል።አዲስ ዘመን ሰኔ 13/2012